Ліст Вацлава Ластоўскага да Кастуся Езавітава (24 студзеня 1920)
Мой ліст Езавітаву.

Высокапаважаны таварышу.

Карыстаючыся зручнасьцю перэсылаю Вам навіны.

Найперш справа Рады.

У гэтай Сэсыі адбылося тры заседаньня: 9.XI.—12.XI.—13.XII. 1919.

На заседаньні 12.XI Рада папоўнілася блізка 20 сябрамі С.Р. Гэткім чынам у Радзе, разам з С-ф. сталася наша большасьць. Перад апошнім заседаньнем выясьнілося, што левые фракцыі і цэнтр высказываюць недаверье міністэрству Луцкевіча. Тады с-д і правые с П.П.С. пастанавілі знішчыць Раду і утварыць Дырэкторыю, як яны казалі — «з адпаведных беларускіх дзеячоў». На заседаньне Рады не зьявіліся, якое адбывалося публічна у Юбілейным доме; а на прыватнай гасподзе у Власава абіралі Дырэкторыю, якую назвалі «Найвышэйшай Радай». Распалажэньне сіл было такое: зарэгістравалося у Мандатнай Камісыі 70 радных (26 с-р, 13 с-д, 13 цэнтр, 5 злучвасць, 5 с-ф, 2 П.П.С., 4 Народнай партыі, 2 б. парт. 1 нар. соц.; выключэна Радай 16 прэдстаўнікоў ад неістнуючых організацый: 2 с-р, 3 с-д, 4 цэнтр 1 с-ф 1 н.с.) і прынята 9 прэдстаўнікоў ад новаутварыўшыхся організацый: 3 с-р, 2 с-д, 1 цэнтр, 2 злучнасць, 1 Народн. парт. На заседаньне кворум было 27 сяброў (палавіна зарэгістраваных). 13.XII.19 зьявілося 32 сябры, зн. зверх кворума 5 сяброў. У канцы заседаньня былі прыняты у склад Рады 9 новых сяброў.

Пасьля выбароў у Радзе, Найвышэйшая Рада пачала сыпаць даносы вустна і друкам (гл. «Беларусь») на скутак чаго арэштавалі 4 сяброў Прэзыдыуму Рады і Ураду, рэшта або скрываецца, або перэбіраецца заграніцу,

Прыйміце крокі, каб у друку разьясніць гэту справу. І наагул з нашай Дырэкторыей у нас пастаноўлена, як мага бароцца, як [з] напыовальнай і дзержаўнай здрадай, якая вядзе нас не да Незалежнасці а да нацыональна-культурнай аўтаноміі у Польшчы. У краю усё жывое за намі і з намі, з намі і народ, асабліва пасьля арэштоў. Яны-ж апіраюцца толькі на польскіе штыкі і саміх сябе.

Усякіх друкоў па зкзэмпляру будзе для Вас захавана.

Затым шчыры прывет ВЛаст…

24.1.20

Паведамце аб усім тут выложэным усе нашы загранічные Міссыі.

Лісты Вацлава Ластоўскага
Лісты да Кастуся Езавітава
Лісты 1920 года
Лісты, напісаныя ў Мінску
Беларуская Народная Рэспубліка